
Karaj gelegantoj, 

La unuaj tri monatoj de lajaro 2018 en la Afrika Esperantujo disvolviĝis eventriĉe same, kiel laĵus antaŭa 
jaro 2017! 

Dum la daŭro de tiu ĉi periodo okazis renkontiĝoj inter esperantistoj, prezento de Esperanto al ekstera 
publiko, E-kursoj, naskiĝo de novaj E-kluboj kaj multegaj aliaj agadoj, kiuj ankoraŭ montras la viglecon kaj 
diversecon de la movado kaj portas la internacian lingvon Esperanto ĉiam antaŭen sur la kontinento. 

Al tiu entuziasmoplena Esperanto-vivo kontribuis aparte la benina junulara sekcio, fidelaj helpantoj de 
Afriko, membroj de la Afrika Komisiono k.t.p. 

Bonvolu do teni vin informataj pri la plej freŝaj novaĵoj el Afriko... interalie, legante ĉi tiun informplenan 
bultenon! 


Ĝuan legadon al vi! 


Adjevi Adje 


************ 

BOJE elpaŝis publike pri Esperanto en Benino 


S-ro Laifo Kami Innocent Eteka, estrarano 
de Benina Organizo de Junaj Esperantistoj - 
BOJE, invitis semajnon antaŭe lernantojn de 
mezgradaj lernejoj al prelego pri Esperanto en 
la nordbenina urbo Kandi. 

La 24-an de februaro 2018 la organizantoj 
kaj la invititoj renkontiĝis en Business Promotion 
Center - BPC sub la temo: Premiere edition de la 
tournee nationale des jeunes Esperantistes Beninois 
pour la promotion de la langue universelle 
Esperanto. 

47 partoprenantoj, kies aĝoj estas inter 16 
kaj 25 jaroj, de kvin mezgradaj lernejoj, favore 
respondis al la invito de s-ano Eteka. La 
okazaĵo daŭris de la 8-a ĝis la 20-a horo. Pro 
helpo de itala samideano, la organizantoj povis 
surtabligi meze de la tago sandviĉojn kaj 
trinkaĵojn al siaj gastoj. 

La prelegantoj s-anoj Laifo Kami Innocent 
Eteka, Cyprien Guiya kaj Mireille Hounkpe 



prezentis pri: Konciza historio de Esperanto, kial 
lerni Esperanton kaj atutoj de Esperanto. 

Dum la posta diskutado, la junaj kunven- 
intoj povis komuniki per Facebook kaj VVhatsApp 
kun esperantistoj de aliaj landoj, samideano 
01ympe de Francujo kaj samideano Sunrise de 
Japanujo. La partoprenantoj uzis tre volonte 
tiun eblon. 

E1 la entuziasmo de tiu ĉi aranĝo, fondiĝis 
kvin Esperanto-kluboj, po unu en ĉiuj invititaj 

lernejoj, nome "CSP la cite de la reussite" la 
klubo La Reussite, responsuloj: Gado Sammon 
Odette kaj Bokonon A. S. Canisius; "LTCI- 
Kandi" klubo Les Genies, responsuloj: Amadou I. 
Souabirath kaj Megnonhou Rodrigue; "CSPAM- 
Kandi" klubo La Generation consiente, respon- 
suloj: Amadou Kadiri kaj Idrissou Nouwe 
irath; "CEGl-Kandi" klubo Espero, respon- 
suloj: Hounkponou Blanche kaj Kinnou Loth 
kaj "Solidarite" la klubo Solidarite, responsuloj: 
Gandonou Alice kaj Joussoufou Ouzerou. 


La organizantoj: de maldekstre Cyprien, Mireille kaj Innocent 


(Laifo Kami Innocent Eteka) 


Renkonte al esperantistoj kaj la lando Tanzanio 


La 11-an de januaro 2018, s-ro Paul K. Kusaya La vizito kaj restado de la grupo en Bunda 

iris bonvenigi grupon de francaj esperantistoj: estis speciale neforgeseblaj kaj memorindaj 

Marcq Jean-Pierre, Metzger Michel, Rotellini Esperanto-momentoj por pli ol unu surloka 

Evelyne, Couton Florence, Larive Anne, esperantisto. Kunkantado, piedpromenadoj, 

Moroy Evelyne ĉe la flughaveno de Daresal- gastigado, diskutrondoj, brakumado kaj lerno- 

amo. En la sama ĉefurbo li akceptis du aliajn kunvenoj: jen el kio konsistis la etoso. 
gastojn afrikajn, nome s-rojn Honore Sebuhoro La kurso estis gvidita de s-ino Evelyne 
kaj Jeremiah Rufigi el DR Kongo. Rotellini, kaj ĝi temis precipe pri la uzado de la 

Ĉiuj kune busvojaĝis vizite al esperantistoj akuzativa finaĵo 'n. Ĉiam la kursgvidantino 

kaj ankaŭ konatiĝe kun vidindaĵoj, kuriozaĵoj atentigis la alparolantojn ne misuzi la akuza- 

en la urboj Daresalamo, Zanzibaro, Mwanza, tivon dum sia lingva ekzercado. Okazis ankaŭ 

Mara kaj ankaŭ en la urbo Bunda, kie la gastoj surpriza festo por celebri la naskiĝdatrevenon 

sideje pasigis multe de sia tempo per aranĝo de s-ino Florence Couton, kiu fariĝis 50-jaraĝa 

de diversaj aktivaĵoj kun la lokanoj. la 26-an de januaro 2018! 



Kelkaj gastigantoj kaj gastoj sur la monto Balili, Bunda, Tanzanio 


Esperanto en Afriko nuntero 34 


















Paĝo 3 


Estis aparte impona etosa momento la 
grimpado sur la monton Balili en Bunda. Ciuj 
partoprenantoj plezuranime amuziĝis tiel! De 
la supro de tiu monto oni vidis la panoramon 
de la tuta urbo kaj de la lago Viktorio. Estis 
granda kaj interesa temo ankaŭ la vizitoj al 
kamparoj kaj vilaĝoj. 

Ni vizitis ĝardenojn kaj kampojn de e-istoj 
en Bunda, Bugoji, Tairo. Promenado de loko al 
lokoj riĉigis nian interkonatiĝon kun la sur- 
lokanoj, por koni iliajn historiojn. Ankaŭ 
rigardi la vidindaĵojn grandigis la sperton de 
la gastoj kaj stimulis entuziasmon ekkoni 
pliajn novajn lokojn. Pro manko de sufiĉa tempo 
ni tamen sukcese atingis kelkajn vilaĝojn: 
Marambeka kaj ĝiaj ĉirkaŭe proksimaj vilaĝoj, 
kiel ekzemple Butiama. En tiu ĉi lasta naskiĝis 
kaj loĝis la unua Tanzania ŝtatprezidanto 
Julius K. Nyerere. En Butiama troviĝas muzeo, 
kie oni povas malkovri pri la lokaj kaj landaj 
historiaĵoj. 

En Rwanga troviĝas sur altaj rokoj arkaika 
kaŝejo, protektejo de la indiĝenoj dum militoj. 
Tien la indiĝenoj kuris por sin kaŝi kaj facile 
vidi la malamikojn. De Bunda al la vilaĝo 
Ramadi vidiĝis de sur la aŭtvojo sovaĝaj bestoj 
de la nacia parko Serengeti. En la vilaĝoj Ramadi, 
Guta, Rwanga oni ĝuis agrablan klimaton de 
la lago Viktorio, la ondumon kaj pitoreskan 
pejzaĝon. Ĉe la lagbordo oni spektis interesajn 
vidindaĵojn, kiuj donis senliman plezuron dum 
niaj promenadoj. 

Kiel rapide pasis la tempo! Jen venis la 
momento de emocio. Nia kunesto kun la gastoj 
estis kiel ŝatata mielo, ke la disiĝo prezentiĝis 
kiel maldolĉaĵo... Ni tiel alkutimiĝis unu al la 
aliaĵ. Malgraŭ arda deziro vidi la gastojn plu 
resti, ni tamen ne povis malhelpi ilin reveni al 
siaj respektivaj landoj. Tiel la 5-an de februaro 
estis la adiaŭa tago, kaj la gastoj revojaĝis al 
Arusha tra Serengeti, akompanate de Paul K. 

Mulele Mbassa Makaranga 



Z-festotago en Kivuo 



Antaŭ ĉio, gravas la mencio pri kelkaj faktoj 
rilale al E-o en la orienta provinco Kivuo, DR 
Kongo. En Rutshuru kreiĝis la 3-an de marto 
2009 far s-ro Honore Sebuhoro la E-klubo 
Verda Stelano. La klubo aktivas kaj jam pro- 
duktis kelkajn fruktojn, kiel s-ro Joel Muhire 
la nuna responsulo de la E-klubo Rondo E-ista 
en Kiwanja. Verda Stelano bakis same s-ron 
Prime Nsabimana - la prezidanton de la E- 
klubo en Kasasa. Ankaŭ la virina E-grupo, kiu 
aktivas E-kadre estas el la semoj niaj. Ankaŭ 
s-ro Serge Rusaki, kiu mmtempe studas en la 
universitato de Kinŝaso lernis ĉe la klubo, sen 
forgesi pri s-ro Nickson Kasolene, kiu nun 
estas en la universitato en Gisenyi, Ruando, kaj 
s-ano Shem Kabanza, kiu aktuale loĝas en 
Sudafriko. Aldone, danke al Honore Sebuhoro 
Esperanto instruiĝas en ĉiuj klasĉambroj de la 
mezlernejo Njili kaj bazlernejo Njiiva en 
Kiwanja. 

La klubo ĝoje celebris en sukceso la Tagon 
de Zamenhof la 15-an de decembro 2017 kun 
19 partoprenantoj. Ni ĉiuj vive diskutis pri la 
vivo de la iniciatinto de Esperanto. Temas pri 
mirinda tago. Verda stelano ĝojas pli, ĉar ankaŭ 
ĝia ido Rondo Esperantista en Kiwanja aranĝis 
kunvenon memore al la Jaro de Zamenhof. 
Ankoraŭ entuziasmigas kaj motivas nin la 
fakto, ke lernintoj niaj havas bonan lingvo- 
scion kaj tiel partoprenas en E-renkontiĝoj sur 
la kontinento. Nun pli ol neniam antaŭe la 
klubo plu helpas al la disvastigo de Esperanto 
en la provinco Kivu malgraŭ la malsekureco, 
kiu tie konstante regas. 

Honore Sebuhoro 

Kinŝaso gastigis la unuan nacian E-kongreson 



Vendredon la 15-an de decembro 
2017 okazis, en la salono Yenge - 
sidejo de la landa asocio, la 1-a 
Esperanto-Kongreso de la Konga 
Esperanto-Asocio kun averaĝa 
partopreno de 43 geesperantistoj 
sub la ĉeftemo: Esperanto kaj la 
kongaj lingvoj. 

La kongreso ekis je la 15-a kaj 
30 minutoj per solena malfermo 
farata de s-ro Lazard Batadulwa, 
la programestro, tuj post la nacia 
kaj la esperantlingva himnoj. 

Sekvis klarigoj de s-ro Etienne 
Flaubert Batangu Mpesa pri la 
valoro de Esperanto kaj de la 
naciaj lingvoj. F-ino Blessing Pelo 
Kevani deklamis poemon kaj s-ro Jackson 
Mafuila Mavomo voĉlegis la franclingvan 
tradukon de la salutmesaĝo de s-ino Anita el 
Meksiko al la kongreso. La prezidanto de 
DKEA, s-ro Jean-Pierre Lungikisa, omaĝ- 
parolis pri L.L. Zamenhof. Li klarigis al la 
kongresanoj la valoron, la malfacilaĵojn kaj la 
rilaton inter Esperanto kaj la ceteraj mondaj 
lingvoj. Muziketoso de s-ro Rock Tamba 
paŭzige gajigis la tutan Yenge kelkminute. 

La kongresaj laboroj pluokazis per la vico 
de s-ro Badain Kabulu Kalambay, la prezidanto 
de la Blindula Esperanto-Grupo de Kinŝaso. 
Tiu ĉi atentokaptive prezentis sian agadon kaj 
tiel ricevis fortajn kaj varmajn aplaŭdojn de 
ĉiuj gekongresanoj. Poste prezentiĝis EVIKO, 
la virina sekcio, per la voĉo de s-ino Henriette 
Batangu Nkembi. Rilatoj inter Esperanto kaj la 
naciaj lingvoj estis prezentita de s-ro Batangu 
Mpesa. Li invitis la kongresanojn konscii kaj 
aĉeti liajn verkaĵojn por tiel kontribui al la 
disvastigado de la konga lingvo tra la tuta 
mondo. Estis ankaŭ ekspozicio de libroj kaj 
revuoj sub la aranĝo de s-ro Faustin Guy Lowa. 
La prezentitaj libroj estas: Esperanto mu Kikongo, 
Farmaba, El Konga Saĝumo, Sendependeco, La 
aventuroj de la manĝemulo Lulendo, Jarlibro de 
DKEA 2017, Leksiko Esperanto-Klist kaj la revuo 
Vekiĝo. Okazis prelego ankaŭ pri Zamenhof 

fare de s-ro Mafuila. Antaŭ la komuna koktelo 
estis Esperanto-kurseto al neesperantistaj 
gastoj sub la gvido de s-ro Remond Mata. 

Jen fermiĝis la unua tago de la kongreso je 
la 18-a horo kaj 10 minutoj per la fermaj vortoj 
de la prezidanto. 

Sabate, la 16-an de decembro, la duan 
tagon, la kongresaj aktivaĵoj komenciĝis je la 
9-a kaj 50 minutoj per malfermaj vortoj de s-ro 
Lazard Bataduhva, la programestro. 

Tuj okazis por neesperantistoj Esperanto- 
kurseto pri la uzado de demandaj vortoj far 
s-roj Mafuila kaj Remond Mata. Ambaŭ 
personoj respektive instruis i.a. pri ĉu, kiu kaj 
kia, kiel k.s. 

Post la paŭza muzikludo de s-ro Rock 
Tamba, estis la vico de s-ro Ntoto Zola prelegi 
pri la temo: Esperanto-movado en DR Kongo - 
skizo de la historio, defioj kaj perspektivoj. Dum 
preskaŭ horo li prezentis pri la historio de la 
nacia movado, malfacilaĵoj kaj invitis la 
kongresanojn pripensi solvoproponojn. Li 
kaptis la okazon informi la kongresanojn pri la 
salutmesaĝo de s-ro Francois Hounsounou, la 
vickunordiganto de la Afrika Komisiono. 

En sia interveno, s-ro Eddy Onan, la nuna 
prezidanto de DKEJO, parolis pri la nacia 
junulara movado, la fino de la mandato de la 

nuna Estraro kaj kiel DKEJO realigis E- 
instruadon en la universitato UPN. Li menciis 
la partoprenon de UPN kun ĝia muzikgrupo 
La Anĝeloj al la ceremonio pri la Virina Tago en 
la sidejo de DKEA kaj menciis ankaŭ la parto- 
prenon de la delegacio de DKEJO al la IJK 
2017 en Togolando kaj en pli fruaj aktivaĵoj de 
TEJO en la jaro sur la kontinento. Eddy fine 
invitis la kongajn gejunulojn al unueco, antaŭ 
ol instigi ilin kandidatiĝi por la baldaŭa 
renovigo de la Estraro de DKEJO. 

Disvolviĝis gruplaboroj. Por preskaŭ du 
horoj la kongresanoj dividiĝis en 4 grupojn kaj 
ili interdiskutis pri: kulturo, financo, instruado kaj 
administrado. Ĉiuj laborgrupoj elektis siajn 
prezidanton kaj raportiston, kiuj en la plena 
kongreso prezentis la rezultojn de siaj laboroj. 
La grupoj faris konstruajn kaj interesajn 
proponojn, tiel la tuta kongreso aprobis la 
proponojn forme de la kongresa rekomendaro. 

Post la voĉlegado de la kongresaj raportoj 
kaj rekomendaro de s-ro Remond Mata (LKK- 
vicprezidanto), okazis disdono de atestiloj al 
ĉiuj kongresanoj. Sekvis dankesprimaj kaj 
adiaŭaj vortoj de s-ro Lungikisa Sumbu, la 
prezidanto de DKEA. La kongreso finiĝis je la 
16-a horo kaj 17 minutoj. 

Batangu Mpesa kaj Lungikisa Sumbu 



Sesio de laborgrupo 


Informiĝu pri la plej freŝdataj novaĵoj el 
Afriko per la bulteno Esperanto en Afriko. 




La konga E-kongreso rekomendas: 

1. Al esperantistoj valorigi la kongajn lingvojn per 
Esperanto; 

2. Al esperantistoj subteni la nacian revuon 
"Vekiĝo" per abono, verko de artikoloj al ĝi; 

3. Al la redakcia teamo de "Vekiĝo" pli bone 
kontroli la tekstojn antaŭ ol ilin aperigi; 

4. Al ĉiuj Esperanto-kluboj, fakgrupoj kaj al 
DKEA organizi regule kulturajn aranĝojn; nome 
ekskursojn, teatrajojn k.s. por tiel sproni la uzadon 
de la lingvo ĉe siaj membroj; 

5. Regulajn kotizojn de la membroj por financi la 
agadojn kaj de la E-kluboj kaj de DKEA; 

6. La periodajn (trimonatajn) financajn raportojn 
fare de la kasistino; 

7. Rigoran respekton de la statuto kaj regularo de 
DKEAfar ĉiuj membroj; 

8. Ke ĉiuj Esperanto-kluboj en DR Kongo 
registriĝu ĉe la DKEA-Estraro; 

9. Starigon de informadika sistemo por registri la 
enlandajn e-istojn, ĉefe la instruistojn kaj la lern- 
antojn; 

10. La disponigadon de la lerno- kaj lego-materialoj 
por ĉiuj; 

11. Akordigon kaj validigon de ĉiuj E-diplomoj fare 
de landa ILEI-sekcio kaj la DKEA-Estraro; 

12. Konsciiĝon de ĉiuj klubo-prezidantoj pri la 
neceso raporti regule pri la instruaj agadoj de ĉiuj 
kluboj; 

13. Disponigon de la statuto kaj regularo de DKEA 
al ĉiuj membroj kaj kluboj aliĝintaj al DKEA; 

14. Al ĉiuj esperantistoj aliĝi almenaŭ al loka 
Esperanto-grupo agnoskita; 

15. Al la estraranoj de DKEA ne subteni la klubojn 
kaj individuajn membrojn, kies agoj ne konformas 
al la asociaj statuto kaj regularo; 

16. Pli da efikeco en la DKEA-administrado; 

17. La starigon de elekta komisiono cele al organizo 
de la balotoj por renovigi la gvid-instancojn de 
DKEA kaj DKEJO en 2018; 

18. La organizon de la 2-a Konga Esperanto- 
Kongreso en 2018 kaj sekve invitas la Estraron de 
DKEA starigi ekde nun kongresan organizan 
komitaton. 

La 1-a Esperanto-Kongreso de DKEA 

Resumoj pri agado de kluboj kaj asocioj tra 2017 


Esperanto-Grupo BEC, Tanzanio 
Okazis la E-kursoj ĉeeste kaj perkoresponde. 
La komencantoj pli kaj pli posedis la lingvon 
skribe kaj parole. BEC havis rilaton en 11 
regionoj kaj kontakton kun entute 60 e-istoj. 
Ceestaj kursoj disvolviĝis sub la gvido de s-roj 
Muelele Mbassa Makaranga kaj Dismas Robert 
en la distriktoj Bunda, Kagera kaj Muleba. 
Eksterordinara E-kurso, ĉe kies fino estis 
disdonitaj atestiloj al la partoprenintoj, okazis 
en la vilaĝo Marambeka ĉe tiea mezlernejo 
danke al s-ro Simba Nyamkinda Mramba kun 
la helpo de s-ro Davido Mapenga de la 15-a ĝis 
la 20-a de decembro 2017. Trejnado okazis per 
poŝtelefona mesaĝilo VVhatsapp sub la gvido de 
s-ro Ambroise F. Polle. 

La grupo kunvenis 12 fojojn en la jaro, kaj ĝi 
ricevis instrumaterialojn de la lokossa oficejo 
de UEA. La raporto montras peton al UEA pri 
mono, legolibroj, vortaroj kaj apogo por havi 
ĝemeliĝon kun E-instancoj tra la mondo. 

************ 

E-klubo Viktoria, Tanzanio 
Estas klubo kun multjara sperto. 15 personoj, 
el kiuj estas 5 virinoj, aktivas en ĝi. Dufoje ĉiun 
semajnon okazis la klubaj kunvenoj, dum kiuj 
kaj la komencantoj kaj la progresintoj lernis la 
lingvon, diskutis pri la kluba vivo. Tio ĉi estas 
la merito de la prezidanto Jayrous Eliakimu. 

************ 

E-Klubo MEK, Tanzanio 

Kunvenis regule mardon kaj ĵaŭdon ĉiu- 
semajne por lerni Esperanton sub la gvido de 
s-ro Magessa John. MEK sidejas en privata 
lernejo. Kiel bezonoj estas listigaj i.a. peto pri 
lernomaterialo (KDoj, revuoj), membrigo de 
klubanoj al UEA/TEJO, trejniĝo kaj pri mon- 
rimedoj. La klubo prezentis ambician kaj 
imponan planon por 2018. 

************ 


ABeE - benina asocio 

Laŭ la raporto, la instruado ricevis apartan 
atenton en la lokaj E-kluboj. Ankaŭ aliaj kursoj 
okazis tra la jaro. Naskiĝis 2 novaj E-kluboj, 
kio portas nun al 7 la nombron de la E-kluboj 
aliĝintaj al la landa asocio. 58% de la ricevita 
subvencio el UEA 2017 distribuiĝis inter la 
lokaj Esperanto-kluboj, TEJO- kaj ILEI-sekcioj. 
3 membroj kadre de la projekto Afrik-Eŭropa 
Junulara Kapabligo (AEJK) vojaĝis al Italio kaj 
partoprenis en la Internacia Junulara Festivalo, 
9 en la 73-a IJK en Aneho, Togolando, kaj 3 
aliaj en JES en Pollando. 

BEJO, la junulara benina sekcio, havas novan 
Estraron: la prezidanto: Sadohounde Norbert, 
ĝenerala sekretario: Eke Athanase, kasisto: 
Kakpo Sonade, organizanto: Sadohounde 
Joseph kaj respondeculo pri informado: Eteka 
Innoncent. La junulara sekcio havas novan ret- 
paĝon. 

************ 

ANEB - burunda asocio 

Kadre de la projekto Afrik-Eŭropa Junulara 
Kapabligo (AEJK) 3 burundaj e-istoj vojaĝis kaj 
ĉeestis la IJF en Italio. 1 el tiuj 3 fariĝis trejnisto 
de TEJO. 9 burundanoj partoprenis en la 73-a 
IJK en Aneho, Togolando, kaj 3 aliaj en JES en 
Pollando, kie ili lertiĝis pri organizado. Funkciis 
fejsbuka komuniklisto kun 150 membroj. Gift 
retradio regule elsendis pri Esperanto en la loka 
lingvo. Estas plano por la 3-a nacia kongreso 
de la 27-a de marto ĝis la 3-a de aprilo kunlige 
kun AMO-seminario en Nyanza-Lac. Estas 
novaĵo pri 2 kluboj: tiu de Rutana kun 15 
klubanoj kaj alia en Nyanza-Lac kun 100 anoj. 
La asocio mem celas havi 300 membrojn en la 
jaro 2018. 

************ 

CIE, Madagaskaro 

S-ro Rabevazaha Desire verkis ege koncizan 
raporteton, kiu skizas aranĝon okaze de la 
Tago de Zamenhof kaj pluajn instruajn ag- 
adojn en universitato kaj en gimnazio. 

DKEA - konga asocio 

Okazis reorganiziĝo de la Estraro per aldono 
de novaj estraranoj. Estas la membroj de la 
nuna Estraro la prezidanto: Jean-Rerre Lungikisa, 
unua vicprezidanto: Bukuru Rubaraga Nabahema, 
dua vicprezidanto: Mbemba Zogono Jerry, 
ĝenerala sekretario: Jackson Mafuila Mavomo, 
kasistino: Monique Badiengisa, kultura konsi- 
lanto: Rock Tamba Mavungu, administra 
konsilanto: Paul-Alcee Mazangu Diumbeki, 
financa konsilanto: Jeremie Ngoma Kikondolo. 

La vizito kaj restado de s-ro Emile Malanda, 
la kunordiganto de la Afrika Komisiono, sur- 
loke helpis vigligi la enlandan movadon. La 
rilato kun la nacia Unesko-Komisiono estis en 
bona farto, organiziĝis kun sukceso la unua 
nacia E-kongreso de la 15-a ĝis la 17-a de 
decembro kun 43 partoprenantoj. La Tago de 
la Gepatra Lingvo festiĝis la 21-an de februaro 
kun 51 invititoj el kiuj estis membroj de la 
nacia Unesko-Komisiono kaj de la ministerio pri 
Kulturo. La 8-a de marto prifestiĝis sub la 
aranĝo de la virina grupo EVIKO kun 58 
partoprenantoj. Same renkontiĝo okazis la 26- 
an de julio en la sidejo de la asocio. 

E-elsendprogramoj disvolviĝis 45 minutojn 
ĉiuĵaŭde dum la jaro ĉe la nacia radio kaj tele- 
vida kanalo RTNC sub la respondeco de s-ro 
Paul Mazanga. Pliaj sukcesaj agadoj, i.a. radio- 
programoj, okazis precipe en la regionoj 
Rutshuru, Kiwanja, Uvira kaj Muanda. 
Eldoniĝis kaj vendiĝas ĉe la asocio verkaĵoj de 
s-roj Ntoto kaj Fernando Landa kaj de s-ro 
Batangu Mpesa. Naskiĝis la asocia informilo 
Vekiĝo kun la provnumero aperinta julie. 

2 novaj E-kluboj fondiĝis: Lumo kaj Konga Ligo 
de Blindulaj Esperantistoj. Partopreno de 9 kon- 
ganoj al la 73-a IJK ĉefis en la aktivaĵo de la 
junulara sekcio DKEJO sub la prezido de s-ro 
Eddy Onan. La pliigo de la nombro de la UEA- 
membroj per novaj e-istoj, nomumo de s-ro 
Ntoto Zola kiel komitatano A de UEA por 
Kongo, partoprenigo de kongaj esperantistoj al 
la ĉi-jara UK en Lisbono, peto de financa helpo 
por la eldona agado kaj vendo de libroj de 
kongaj e-istoj ĉe la libroservo de UEA kaj sub- 
vencio por ebligi la realigon de ILEI-seminario 
i.a. konsistigas la precipajn rekomendojn al 
UEA. 


UTE - togolanda asocio 

La raporto prezentas du gravajn atingojn: la 
okazigo de la 25-a Togolanda Esperanto- 
Kongreso la 29-an kaj la 30-an de decembro kaj 
la 30-jariĝo de UTE. Okazis E-kurso en 
Hangoume sub la gvido de s-ro Sagbadjelou 
Kokou, alia en Kleve sub la zorgo de s-ro 
Degbe Agossou kaj junie s-roj Gbeglo Dzifa kaj 
Kede-Gadji Hezekiel disponigis kursojn al ge- 
lernantoj de Instituto Zamenhof. En tiu ĉi 
lernejo okazis kursoj dum la tuta lerneja jaro 
danke al la klopodoj de TIETTI-Instituto de 
Esperanto en Togolando (TIETo). 

La komitato kunvenis 5 fojojn kaj la Estraro 3 
fojojn en la jaro por solvi problemojn pri admi- 
nistraj aferoj de la asocio. Aperis unufoje la 
nacia organo Alvoko, funkciis retlistoj kaj 
lasttempe ankaŭ VVhatsApp-listo] pri la asocio. 
La prezidanto s-ro Attaglo Kokou vojaĝis kaj 
partoprenis en internacia E-renkontiĝo en la 
ĉefurbo de Burundo de la 22-a ĝis la 27-a de 
decembro 2017. La asocio petas membrecon 
en UEA por kelkaj enlandaj aktivuloj. 

************ 

SEA - konstruata asocio de Senegalo 
La raporto farita de la prezidanto s-ro Assane 
Faye montras regulajn lerno-kunvenojn (2- 
foje) monate, viziton al la E-kluboj en la urboj 
Rufisko kaj Bargny, kontakton kun geesperan- 
tistoj s-ino Lafi Charles Diatta kaj s-ro VVoudji 
Kossi de Dakaro, kreiĝon de la junulara sekcio 
SEJ sub la gvido de ges-anoj Ahmadou bamba 
Diaw, Ismaila Dione kaj Ramatoulaye Faye, de 
la virina grupo sub respondeco de sinjorino 
Sokhna Thiaba en kunlaboro kun Ngone 
Toure, Penda Ndiaye kaj Ndeye Amy Camara, 
stariĝon de fejsbuka paĝo, elektiĝon de 
membro en la Afrika Komisiono kaj elekton de 
s-ino Lafi Charles Diatta kiel respondeculo por 
la landa ILEI-sekcio kaj ĝemelrilaton de la 
Rufiska Esperanto-klubo kun Maruspero, lern- 
ejo en Sao Paulo (Brazilo). 

Kion faras via landa asocio aŭ via E-klubo en 
via loĝloko? Bv. verki kaj sendi artikolon pri 
tio. La redakcio akceptas ankaŭ fotojn. 

Paĝo 8 


Esperanto-instruado en la Afrika Centro Mondcivitana 


Jam ekde novembro de la ĵus antaŭa jaro 
komenciĝis, kiel planite, la Esperanto-kursoj ĉe 
la Afrika Centro Mondcivitana (ACM) en la 
benina urbo Lokossa. Celante esperantistigi 
ĉiujn personojn, kiuj volonte deziras aniĝi en la 
esperantistaro, la afrika mondcivitana centro 
okazigas la lingvajn kursojn dum ĉiu tago de la 
semajno matene kaj vespere. 

Averaĝe 30 personoj monate ĉeestas la 
kurson je diversaj horoj en la tago laŭ sia 
propra bontrovo. E1 tiuj kursanoj estas kudris- 
tinoj, laboristoj, gelernantoj de formalaj lernejoj 
kaj studentoj ktp. 

La unuaj kursoj havas fokuson pri la 
elementaj konoj de Esperanto: alfabeto, liter- 
umado, prononcado, tekstolegado, salutado 
dum la malsamaj momentoj de la tago. Ankaŭ 
kelkaj afiksoj, kiuj necesas por bazaj konver- 
sacioj instruiĝas. 

Eĉ se kelkaj kudristinoj scipovas skribi, ni 
havas kromajn horojn por ili dufoje en la 
semajno por lertigi ilin per la Cseh-metodo tiel, 
ke ili povas facile kompreni la celatan aferon, 
jen per desegnaĵo, jen per ripeta voĉprononc- 
ado de la koncernaj vortoj aŭ kompletaj frazoj. 

Ni gvidis jam pli ol kvindek du kursojn 
entute, dum kiuj estas instruataj gramatikaĵoj, 
legadoj kaj vortigadoj, nome pensi rekte pri la 
vortoj en Esperanto. 

Ni celas pli ol la jam atingitaj rezultoj. Sed 
jam ni povas nun fieri pri la kelklertaj kursanoj 
kun pli-malpli kontentiga scio de Esperanto, eĉ 


se ili ankoraŭ ne scipovas eldiri ĉion nun- 
tempe. Multo do ankoraŭ fareblas por ili. 

Dum la kurso-kunvenoj, ni instruas ankaŭ 
kantojn, poemojn k.s. La ĉefa kanto lernata de 
ili dum la kurso-sesioj estas la strofoj de la 
E-himno la Espero, kiun ni ĉiuj kunkantis dum 
la ĉi-pasintjara Zamenhofa Tago en Lokossa. 

Nun ni provas pridemandi kaj prepari la 
kursanojn por la movadaj ekzamenoj de ILEI/ 
UEA en la sekvaj monatoj. 

Kede-Gadji Hezekiel 



De dekstre: Kede-Gadji H. kaj anoj de BOJE 


Esperanto en Afriko estas trimonata oficiala periodaĵo 
de la Afrika Komisiono de UEA pri la Esperanto- 
movado en Afriko. 

Redaktas: Adjevi Adje, 06 B.P. 61807, Lome, Togolando; 
tel.: +228 902 57 549, 995 72 623. 

Kion faras via landa asocio aŭ via loka E-klubo en via 
loĝloko? Bonvolu verki kaj sendi artikolon pri tio. La 
redakcio akceptas ankaŭ fotojn. Bonvenaj kompreneble 
estas ankaŭ sugestoj, konsiloj, komentoj por la plibonigo 
de la bulteno al: adjevia@gmail.com 

Limdato por la numero 35: la 15-a de majo 2018 


Membroj de la Afrika Komisiono de UEA: 

Kunordiganto: S-ro Emile N. Malanda, Sudafriko 

Vickunordiganto: S-ro Francois Hounsounou, Benino 

S-ino Adeline Tony Umutoni, Ruando 

S-ro Adjevi Adje, Togolando 

S-ino Alexandrine Omba Tshamena, DR Kongo 

S-ro Assane Faye, Senegalo 

S-ro Alfred Arthur, Ganao 

S-ro Arlain Kizeyidioko, DR Kongolando 

S-ro Doumegnon Koffi, Togolando 

S-ro Hassano Ntahonsigaye, Burundo 

Pli da informoj pri la afrika movado haveblas per: 
www.esperanto-afriko. org 

